钦定古今图书集成/明伦汇编/氏族典/第335卷 > 刘文静
## 钦定古今图书集成/明伦汇编/氏族典/第335卷 > 刘文静

按《唐书刘文静传》，“文静字肇仁，自言系出彭城，世居
京兆武功。父韶，仕隋战死，文静以死难子袭仪同。大
业末为晋阳令。高祖为唐公，镇太原，文静深自结坐，
李密姻属系狱，秦王私入视之，共定大计。阴部署宾客举兵。唐公乃开大将军府，以文静为司马，使始毕
可汗。寻拒屈突通于潼关。其将桑显和苦斗，文静以”
奇兵从后掩之。通欲引而东，文静命将追执之，徇新
安以西，皆下。进鲁国公。唐公践天子位，擢纳言，授民
部尚书。从秦王镇长春宫。文静自以材能过裴寂远
甚，又屡有军功，而寂独用故旧恩居其上，意不平，每
论政多戾驳。会家数有怪，召巫为禳，文静妾失爱，告
其兄上变，遂下吏。秦王以文静首决非常计宜赐全
宥帝素疏忌之寂又言“《文静》多权诡而性猜险恐为
后忧”帝遂杀之。